
Nr. 3.003 din 24 mai 2023
REFERAT DE APROBARE

la proiectul de hotărâre pentru stabilirea de măsuri privind 

Sărbătoarea Sfinților Apostoli  PETRU și PAVEL – 

ZIUA COMUNEI VULCANA-BĂI – 28-29 iunie 2023
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoțite de următoarele documente de motivare: 

a) expuneri de motive - în cazul proiectelor de legi și al propunerilor legislative; 

b) note de fundamentare - în cazul ordonanțelor și al hotărârilor Guvernului; ordonanțele care trebuie supuse aprobării Parlamentului, potrivit legii de abilitare, precum și ordonanțele de urgență se transmit Parlamentului însoțite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare și motivare ale noilor reglementări propuse, normă susținută și de  prevederile art. 136 alin.(2) din Codul administrativ.
Am inițiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare stabilirea de măsuri privind Sărbătoarea Sfinților Apostoli  PETRU și PAVEL – ZIUA COMUNEI VULCANA-BĂI – 28-29 iunie 2023.
Sediul materiei privind această capacitate a Consiliului Local îl reprezintă:
a) art. 15 alin. (2), art. 120 alin. (1), art. 121 alin. (1) și alin. (2) și art. 136 alin. (4) din Constituția României, republicată,

b) articolul 10 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicat, cu modificările și completările ulterioare; 

d) art. 1 alin. (2), art. 123 alin. (1) și alin. (4), art. 129 alin. (1) și alin. (2) lit. a) combinat cu  alin. (3) lit. a), art. 138 alin. (6) alin. (8)-(10) alin. (14) și alin. (16), art. 139 alin. (5), alin. (11) și alin. (12),  art. 140 alin. (1) și alin. (2),  art. 197, art. 198, art. 199, art. 233 alin. (2), art. 234, art. 235, art. 236 și art. 240 alin. (1) din Ordonanța de urgență a Guvernului  nr. 57/2019 privind Codul administrativ, cu modificările și completările ulterioare;

e) Hotărârii Consiliului Local nr. 22/1998 privind instituirea „PREMIULUI «prof. Virgiliu MAREȘ» pentru învățătură și bună purtare”;

f) Hotărârii Consiliului Local nr. 77/1999 privind înființarea Grupului vocal „Mlădițe vulcănene”; 

g) Hotărârii Consiliului Local nr. 32/2001 privind aprobarea Regulamentului de organizare și funcționare a Concursului Folcloric „VULCANA-BĂI ÎN ZI DE SĂRBĂTOARE”;

h) Statutului comunei Vulcana-Băi, aprobat prin Hotărârea Consiliului Local nr. 43/2006;

i) Hotărârii Consiliului Local 45/2008 privind instituirea „ZILEI DASCĂLULUI VULCĂNEAN”, cu modificările și completările aduse prin Hotărârea Consiliului Local nr. 21/2009;

j) Hotărârii Consiliului Local nr. 48 din 30 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

k) Hotărârii Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi;

  l) Hotărârii Consiliului Local nr. 40 din 20 aprilie 2023 privind alegerea președintelui și a potențialului președinte de ședință pentru durata ședinței următoare,
iar ca temei legal dispozițiile art. 139  alin. (1), alin. (3) lit. i) și alin. (5) lit. a), coroborat cu art. 196 alin. (1) lit. a)  Ordonanța de urgență nr. 57/2019 privind Codul administrativ, cu modificările și completările ulterioare,
Ca în fiecare an, la 29 iunie, se sărbătorește ZIUA COMUNEI VULCANA-BĂI, zi ce a intrat deja în tradiția colectivității locale. Pentru o cât mai riguroasă organizare și pentru buna desfășurare a activităților premergătoare acestei zile, rog să se aprobe stabilirea unor măsuri ce sunt necesare în acest scop, în special activitățile ce urmează a se desfășura pe parcursul acestui eveniment.
Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite direcției generale pentru monitorizarea procedurilor administrative din aparatul de specialitate al primarului comunei în vederea analizării și întocmirii raportului de specialitate. 

Față de cele ce preced, ținând seama de importanța sa, vă rog să analizați și să hotărâți asupra proiectului Hotărârii Consiliului Local pentru stabilirea de măsuri privind Sărbătoarea Sfinților Apostoli  PETRU și PAVEL – ZIUA COMUNEI VULCANA-BĂI – 28-29 iunie 2023, proiect care dovedește capacitatea efectivă de a soluționa și de a gestiona, în numele și în interesul colectivității locale pe care o reprezentăm, treburile publice, în condițiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele,

PRIMARUL COMUNEI VULCANA-BĂI,
Emil DRĂGHICI

